
Beskrivelse av mål og delmål

I prosjektbeskrivelsen har vi spesifisert vår problemstilling på følgjande måte:

Vårt utgangspunkt for å bringe IKT inn i læringsmiljøet er ei tru på at denne teknologien berre vil tilføre utdanninga vesentlege bidrag dersom teknologien vert sett i samanheng med det totale læringsmiljøet.  For å sikre at ein slik innovasjon også får kvalitative dimensjonar i seg ut over det å integrere IKT finn vi det mest tenleg å leggje eit økologisk perspektiv til grunn for det utviklingsarbeidet som skal gjerast, der vi spesielt vil fokusere på følgjande problemstillingar:

· kan teknologien tilføre fagundervisninga nye dimensjonar, både på innhalds- og metodesida?

· kan virtuelle kommunikasjons- og samarbeidsarenaer skape nye og betre vilkår for           paksis-/teorirefleksjon og kunnskapsutvikling i relasjon til praksisfeltet?

Med dette utgangspunktet har vi sett i verk eit omfattandet og breitt omstillingsprosjekt for førskule- og allmennlærarutdanninga, der følgjande styringsprinsipp står i fokus:


fokus på studenten som medskapar av innhaldet i studiet


fokus på tverrfaglighet og integrasjon av fag og praksis


bruk av IKT som integrert del av fag- og praksisopplæringa


integrasjon av studietilbod i Noregsnettet


fokus på fagleg og pedagogisk utvikling og etterutdanning for både faglærarar og praksislærarar som integrert del av det faglege, praktiske og organisatoriske opplegget

Som verkemiddel ønskjer vi å :


leggje stor vekt på studentaktive læringsformer som t.d. problembaserte, prosjektorganiserte, tverrfaglege og praksisnære faglege opplegg


leggje stor vekt på å integrere bruk av IKT i dei faglege opplegga


etablere virtuelle forum for utveksling av fagleg og praktisk kunnskap og refleksjon mellom studentar, faglærarar og praksislærarar 


basere læringsaktiviteten på fleksible, virtuelle og reelle gruppestrukturar av ulik storleik og med fokus på praksisnærleik og kompetanse​mobilitet


nytte vurderingsordningar som reflekterer det didaktiske og faglege opplegget 

For studieåret 2000/2001 har vi sett opp følgjande fokusområder:

· Diskursiv utvikling av teoretisk grunnlag

· Design av læringsarenaer

· Klargjering av infrastruktur i praksisapparatet

Gjennomgåande i heile prosjektperioden vil vi fokusere på:

· Forskingsmessig evaluering

· Vidareutvikling av IKT-baserte administrative rutinar

· Intern kompetanseheving på IKT.

Studieåret 2000/2001 har prosjektet sin basis i ei pilotgruppe på 30 studentar i førskulelærarutdanninga og ei tilsvarande pilotgruppe på 30 studentar i allmennlærarutdanninga.   Utgangspunktet har vore at dette studieåret skal vere svært prosessorientert, med sikte på å få utvikle modellar som kan danne grunnlaget for ei total omlegging av utdanningane frå og med studieåret 2001/2002.  HSH støttar seg framleis på det rammeverket som er skissert i prosjektbeskrivelsen som danna grunnlag for tildeling av midlar frå ITU. Link til prosjekteskrivelsen
Organisatoriske verkemiddel

HSH ser på PLUTO-prosjektet meir som ein gjennomgripande endringsprosess enn som eit isolert prosjekt.  Som innovasjonsprosjekt, er HSH-PLUTO tufta på aksjonsforskingsparadigmet.  Det har difor vore viktig å finne ein organisasjon som er breitt anlagt og som involverer og forpliktar heile det faglege og administrative apparatet.  Det har også vore viktig å forankre prosjektet i institusjonen sitt ordinære styringssystem.  Følgjande organisasjon er bygd opp:

Avdelingsstyret

Avdelingsstyret har i vedtaksform fastsett rammene, beskrivne i prosjektbeskrivelsen.

Styringsgruppe

Styringsgruppa har ansvar for å sjå til at prosjektet vert styrt etter dei retningsliner og rammer som er gitt av Avdelingsstyret.  Gruppa er også å sjå på som eit utvida drøftingsorgan for å ivareta krava i Hovudavtalen.  Med i Styringsgruppa er den faglege og administrative leiinga ved avdelinga og dei avdelingstillitsvalde frå Forskerforbundet, Norsk Lærerlag og Lærerforbundet.  I tillegg er PLUTO-prosjektet representert ved Prosjektleiar.

Prosjektgruppa

Prosjektgruppa har det overordna faglege koordineringsansvaret i prosjektet.  Gruppa si hovudoppgåve er å gje rammer for arbeidet i fagteama og evaluere aktiviteten i desse i høve til dei grunnleggjande føringane i prosjektet.  Prosjektgruppa har følgjande medlemmer:

Sigrid Røsseland, rektor på Tjødnalio skule (praksisskule)

Vigdis Dahl, praksislærar i Trodlahaugen barnehage (praksisbarnehage)

Aud Lillian Brandsdal, styrar i Prestegardsskogen barnehage (praksisbarnehage)

Jan Sigurd Rosvold, student - allmennlærarutdanninga

Nils Tore Økland, faglærar i norsk – allmennlærarutdanninga

Egil Eide, faglærar i pedagogikk – allmennlærarutdanninga

Margrethe Jernes, faglærar i pedagogikk – førskulelærarutdanninga

Prosjektleiar, Knut Steinar Engelsen har leia og koordinert arbeidet prosjektgruppa

Dekan i avdeling for lærarutdanning, Jan Erik Wang, og høgskulelektor Tord Eide (tidlegare dekan) møter som observatør i gruppa.

Fagteam – barnehage

Fagteam- barnehage har ansvaret for den overordna planlegginga av førskulelærarutdanninga innanfor PLUTO-prosjektet.  Gruppa har ansvaret for å drøfte og konkretisere grunnlagstenkinga i relasjon til den daglege drifta av utdanninga.  I eit prosessuelt perspektiv utviklar fagteamet semesterplanar og vekeplanar.  

Fagteam – barnehage er sett saman av alle faglærarane som er involverte i pilot-gruppa, styrarane frå alle praksisbarnehagane som har studentar frå pilotgruppa, 2 studentrepresentantar og studieleiar i førskulelærarutdanninga.  Faglærar Margrethe Jernes har vore leiar for fagteamet, og har ansvaret for å rapportere til prosjektgruppa.  Prosjektleiar møter i fagteamet ved behov.  

Fagteam – skule

Fagteam- skule har ansvaret for den overordna planlegginga av allmennlærarutdanninga innanfor PLUTO-prosjektet.  Gruppa har ansvaret for å drøfte og konkretisere grunnlagstenkinga i relasjon til den daglege drifta av utdanninga.  I eit prosessuelt perspektiv utviklar fagteamet semesterplanar og vekeplanar.  

Fagteam – skule er sett saman av alle faglærarane som er involverte i pilot-gruppa, rektor og ein praksislærar frå den aktuelle praksisskulen, 2 studentrepresentantar og studieleiar for allmennlærarutdanninga. Faglærarane Nils Tore Økland og Egil Eide har delt leiaransvar for fagteamet, inkludert ansvar for å rapportere til prosjektgruppa.  Prosjektleiar møter i fagteamet ved behov.

|Referansegruppe – skule

Med sikte på å involvere større deler av praksisapparatet er det sett ned ei referansegruppe som består av rektorar og 2 lærarar frå 6 barneskular.  På bakgrunn av informasjon gitt av fagteam og prosjektgruppe, drøftar referansegruppa prosjektrelaterte forhold.  I inneverande studieår vil ein spesielt fokusere på problemstillingar knytt til oppskalering av prosjektet som skal setjast i verk hausten 2001.    Vi ser denne gruppa som eit sentralt organ i høve til å finne løysingar på korleis ein skal ordne  praktiske og avtalemessige forhold knytt til den framtidige praksisorganiseringa.

Utvikling av IKT-baserte læringsarenaer

Vi har valt å bruke pilot-perioden, studieåret 2000/2001, til å designe ein hensiktsmessig WEB-plattform for våre PLUTO-utdanningar.   På bakgrunn av pedagogiske føringar i prosjektet, har vi designa og utvikla ein palett av småverktøy som er integrert i eit felles studienett.  Følgjande verktøy er utvikla og tatt i bruk til no:

Fagdatabase

Fagdatabase knytt til fagdidaktisk rammeverk for kollektiv kunnskapsutvikling og refleksjon omkring fagleg primærmateriale.  

Notis-system for informasjon

Eit databasebasert informasjonssystem for å ivareta ein redundansfri informasjonsflyt mellom dei ulike aktørane og dei ulike arenaene i prosjektet.  Dette systemet har i stor grad løyst redundansproblemet knytt til informasjon, som var svært synleg i starfasen av prosjektet.

Nyhetssystem

Nyhetssystem for synleggjering av store og små opplevingsorienterte hendingar på Campus og i praksis.  Systemet er databasebasert.

Oppgåvematrise

For å synleggjere studentane sine arbeider, har vi laga eit system for innlevering og synleggjering av studentarbeid.  På denne måten ønskjer vi å kanalisere studentane sitt utviklinsgarbeid, som tidlegare har vore ei privat sak mellom lærar og student, inn i eit offentleg rom som er tilgjengeleg for alle impliserte aktørar.  Systemet er database-basert.

Forum

System for tekstbaserte temakonferansar.  

Samtalerom

Enkelt chat-rom for medlemmene i pilot-gruppene.

Link til PLUTO-prosjektet sitt studienett.
Vurdering av måloppnåelse

Overordna perspektiv for fagteama sitt arbeid.

Fagteama har lagt særleg vekt på å utvikle ein ny og endra samarbeidsplattform mellom praksisfeltet, faglærarar og studentar, der studentar og praksislærarar i større grad enn kva som var tilfelle tidlegare, skal vere aktive medskapar av studiet.  Ein har også lagt vekt på at studentane skal integrerast i praksisbarnehagen og praksisskulen sitt kollegium som eit fagleg fellesskap, gjennom ei to-årig tilknyting.   Gjennom desse tiltaka legg ein opp til at studentane skal etablere seg som deltakarar i ulike handlingskontekstar (praksisar) og gjennom studiet vandre mellom desse.  Om ein her tek utgangspunkt i læring som deltakerbaner i igangverande praksis
, vil læringsperspektivet vere knytt til at studenten gjennom studiet utviklar og endrar si objektive deltaking (korleis ein objektivt sett er), og vidare korleis andre forstår ein og  korleis ein forstår seg sjølv som eit sosialt plassert subjekt.

Førskulelærarutdanninga

I høve til det overordna perspektivet har fagteamet i førskulelærarutdanninga fungert som eit organ for utvikling av studiet.  Alle sentrale aspekt har blitt grundig drøfta, og dei ulike partane i teamet har blitt ansvarleggjort med ulike skriveoppdrag (t.d. referat og diskusjonsnotat).  Det har blitt lagt vekt på å få til ein open prosess, der alle skulle oppleve tilhørighet og medansvar.  Drøftingane har vore omfattande og har omhandla alt frå grunnlagstenking til konkret timeplanlegging.  Ein har lagt spesiell vekt på å drøfte student- og lærarrolla og korleis ein best kan støtte studentane i deira deltakarbanar, på vegen mot rolla som reflekterte pedagogar.  Fagteamet har også støtta seg på kollektive evalueringsdrøftingar i studentgruppa.  Praksislærarane, studentane og faglærarane har alle vore viktige bidragsytarar i fagteamet sitt arbeid.

Arbeidet i fagteamet har ikkje vore uproblematisk.  Teamet er stort, og problemområdet omfattande. Spesielt i dei halvårlege fagrapportane kjem det fram motsetningar som må bearbeidast grundig i arbeidet framover.   Følgjande problemområder har blitt særleg synleggjort denne hausten:

· frustrasjonar knytt til forholdet mellom kaos og struktur i eit prosjekt med sterk prosessuell fokus

· spenninga mellom fokus på yrkessosialisering og utvikling av fagleg dugleik

· missforhold mellom intensjonane om sterk praksisforankring og faga sine muligheter til å etablere kontakt med praksisapparatet(faga er små i omfang og har difor begrensa timeressursar til rådvelde)

· frustrasjonar knytt til utvikling av IKT-kompetanse

· stor møtebelastning

Trass desse problema, har ein i stor grad klart å få i gang ein endringsprosess som samsvarar med utgangspunktet for prosjektet.  Strukturen for utdanninga er endra i samsvar med intensjonane, og praksisforankringa er blitt sterkare også i høve til teoriundervisninga.  Både studentar, praksislærarar og faglærarar har teke i bruk utdanninga sitt studienett, spesielt forum-gruppene, om enn i noko ulik grad.    

Link til konkrete planar for førskulelærarstudiet

Hovudstruktur hausten 2000
Hovudstruktur våren 2001
Vekeplan – haust 2000
Vekeplan – vår 2000
Link til rapport frå fagteamet - barnehage
Link til førskulelærarutdanninga sitt studienett
Allmennlærarutdanninga

Fagteamet – skule har arbeidd etter ein modell ein har valt å kalle samarbeidsbasert aksjonsforsking.  Modellen har som føresetnad at studentar, faglærarar og praksislærarar, som partar berørt av innovasjonen, vert kollegaer i forskings- og utviklingsprosessen som aktive deltarakar i innovasjon, kunnskapsutvikling og evaluering.  Eit sentralt mål i prosjektet er å gjere den nyvunne kunnskapen artikulerbar.  Fagteamet støttar seg på drøftingar i studentgruppa, faglærargruppa og på felles allmannamøter for alle deltakarane i prosjektet.
Dei ulike aktørane i prosjektet drøftar og bestemmer i felleskap utdanningsforløp, innhald i teori-undervisninga, val av tema og fokus for læringsaktivitet på Campus og praksisskule, og aktuell forskingsfokus.

Arbeidet med utvikling av allmennlærarutdanninga har vore prega av ein svært open og løysingsorientert prosess.  Møteverksemda og evalueringsdiskusjonane har vore omfattande og tematisk breie, der ein alltid har søkt å relatere drøftingane til dei overordna intensjonane i prosjektet.  

Sjølve strukturen på allmennlærarutdanninga er endra radikalt.  Studentane etablerte tidleg kontakt med praksisskulen, og ein vesentleg del av læringsaktivitetet har vore på praksistaden og i tilknytting til studentane sine opplevingar frå praksis-situasjonen.  Den faglege aktiviteten har i stor grad teke utgangspunkt i tverrfaglege fokusområder og sjølve undervisninga har blitt meir dialogprega.  Deler av teoriundervisninga er lagt til praksisskulen, som punktteori.  Her har utgangspunktet vore at faglærarar og praksislærarar i samarbeid skal ha ansvar for dialogprega   teoriøkter med grupper av studentar.  

Etterkvart har også ulike virtuelle fora blitt tekne i bruk i den faglege verksemda.  Teoristoff er lagt ut, forum-diskusjonane er tekne i bruk til tema-baserte og generelle diskusjonar og innan norsk-faget er fagdatabasen blitt brukt til å samle inn og analysere elevtekstar.  Etterkvart har også prosjektet sitt nyhetssystem blitt teke i bruk av studentane for å formidle meir opplevelsesorientert stoff frå studiekvardagen.

Overgangen til ei ny allmennlærarutdanning har vore krevjande på mange måtar.  Aktørane i prosjektet har til tider opplevd det ein har kalla fokustrengsel, der ein føler at ein i for liten grad har kunne konsentrere seg om spesielle utviklingsområder.  Til tider har også ein kvardag prega av prosessuell kaos, blitt opplevd som problematisk, då det til tider har vore vanskeleg å innpasse PLUTO-arbeidet til dei andre arbeidsoppgåvene som faglærarane og praksislærarane har.   

Link til konkrete planar for allmennlærarstudiet

Prosessuell plan for studieåret 2000/2001
Modell for samarbeid pedagogikk/norsk (fagdidaktisk rammeverk)
Vekeplan – haust 2000
Vekeplan – vår 2000
Link til rapportar for allmennlærarstudiet

Link til oppsummerande rapport frå arbeidet i fagteamet
Link til rapport for Norsk
Link til rapportf frå Musikk
Link til allmennlærarutdanninga sitt studienett
IKT i utdanningane

Grunnopplæring

I oppstarten av studiet fekk studentane grunnopplæring i IKT med vekt på bruk av Word, E-post, bruk av forum og utvikling av WEB-sider.  Opplæringa vart gjennomført i samarbeid med avdelinga sin informatikk-seksjon.  Totalt hadde denne grunnopplæringa eit omfang på 15 timar.  Kompetansemåla som var sett opp for denne opplæringa var:

Påloggingskurs

Studentane skal kunne:

· logge seg på og av HSH sitt studentsystem

Word:  

Studentane skal kunne:

· Lage eit Word-dokument.

· Lagre og kunne hente fram eit Word-dokument på sitt område og på ein diskett..

Epost:

Studentane skal kunne:

· Skrive, sende, og lese e-post meldingar med vedlegg

Publisering:

Studentane skal kunne:

· Lage ei enkel Web-side og publisere denne på sitt hugin(HSH sin studentserver)-område  (Frontpage Express, ev. Word.)  Studentane sine web-sider skal m.a. brukast som arbeidsbøker og elektronisk arbeidsmappe (portifolio).  

Bruk av prosjektet sitt studienett

Resten av opplæringa skal ta utgangspunkt i studiet og kome som naturleg følgje av at den faglege aktiviteten har behov for  å ta i bruk dei virtuelle fora.  Opplæringa vil då bli gitt av den aktuelle faglærarar med hjelp frå IKT-miljøet ved HSH.   

Parallelt med opplæringa, har ein gradvis utvikla og teke i bruk dei ulik elementa i prosjektet sitt studienett.  Opplæringa har her vore knytt til faga.  Følgjande bruksområder er registrerte:

Fagdatabasen er brukt til innsamling og analyse av barnekulturelle ytringar innanfor faget norsk i førskulelærarutdanninga og til innsamling og analyse av elevtekstar i allmennlærarutdanninga.  Den eksisterande fagdatabasen er i dag implementert i Filemaker og spesielt knytt til norsk-faget.  Vi har også sett i gang eit designarbeid for å bygge ein felles database for fleire fag, basert på Access eller Microsoft SQL Server 97/2000.  I første omgang blir denne databasen bygd med utgangspunkt i Samfunnsfag som spesielt kasus.

Bruk av Epost er sentralt i dialogen mellom faglærarar, praksislærarar og studentar.  Epost er også eit svært sentral verkemiddel i fagteama og prosjektgruppa sitt arbeid.

Notis-systemet vert brukt aktivt for å gje informasjon knytt til studiet

Nyhendesystemet er teke i bruk av einskilde faglærarar og studentar

Oppgåvematrisen er brukt ved innlevering av ei gruppeoppgåve i førskulelærarutdanninga og ei individuell oppgåve i allmennlærarutdanninga

Forum er i aktiv bruk av både faglærarar, praksislærarar og studentar.  Bruksfrekvensen varierer mykje frå person til person og frå gruppe til gruppe.

Link til PLUTO-prosjektet sitt studienett
Erfaringar frå IKT-opplæringa

Stort sett har IKT-opplæringa til no vore vellukka innanfor dei fleste kompetanseområda, med unnatak av webpublisering, der vi spesielt har undervurdert opplæringsbehovet for studentar med liten førehandskompetanse.  Intensivert opplæring innan dette området er gjennomført i allmennnlærarutdanninga.  Opplæringa innan førskulelærarutdanninga er lagt til januar/februar.

PLUTO-prosjektet legg opp til å integrere IKT som ein naturleg del av studiet for alle studentar, faglærarar og praksislærarar.  Det er difor viktig at alle får hjelp til å tileigne seg ein minimumskompetanse, slik at dei kan bli aktive aktørar på studia sine primær-arenaer.  Erfaringane til no tilseier at opplæringsressursane i første omgang spesielt må kanaliserast til dei av aktørane som har liten og ingen førehandskompetanse og elles liten interesse for å lære IKT.  Vi er framleis i den situasjonen at det å håndtere IKT for einskilde vert opplevd som  framandt, lite motiverande og svært komplekst.

Ei av prosjektet sine hovudutfordringar i vårhalvåret blir å få dei ulike aktørane til å ta i bruk dei virtuelle fora som ein naturleg del av det faglege arbeidet.  Kompetansetiltaka her vil i stor grad vere knytt opp imot ein naturleg fagleg kontekst.  Studentane vil få  opplæringa knytt til faga, og det vil bli stilt krav til bruk av prosjektet sitt studienett, både i høve til prosess og i høve til innlevering og synleggjering av produkt.  Prosjektet er i gang med å bygge opp eit støttesystem for studentar, faglærarar og praksislærarar som i stor grad vil vere basert på bruk av studentassistentar (IKT-studentar), og opplæring i høve til den einskilde sin naturlege arbeidskontekst og opplæringsbehov.  

Parallelt med dette, blir det sett krav til fagseksjonane om å utvikle sin eigen kompetanse i høve til bruk av IKT som hjelpemiddel i faga.  Siktemålet med dette er å gjere fagmiljøa i stand til å kunne foreta ei kompetent, kritisk vurdering av om og i tilfelle korleis IKT kan utvikle faget på metode- og innhaldssida.  

Kompetanseutviklinga i praksisfeltet blir i hovudsak ivareteke lokalt i den den einskilde barnehage og i praksisskulen.  Innanfor førskulelærarautdanninga har ein av styrarane fått særskilt ansvar for å hjelpe til med å løyse tekniske problem i dei andre barnehagane.  Prosjektet har avsett noko ressursar til dette.

Forsking og synleggjering av resultat

Fagmiljøa har lagt vekt på å samle og strukturere data gjennom heile prosjektperioden.  Vi har samla eit breitt og omfattande datamateriale som omfattar kvantitative spørjeundersøkelsar, eigenmeldingar frå studentar, referat frå drøftingar i prosjektgruppe og fagteam, forum-diskusjonar, innhald i fagdatabasen og oppsummerande referat frå evalueringsmøter. Inntil no, har analysearbeidet i liten grad blitt fokusert, anna enn til bruk i den periodevise evalueringa i fagteama.  

Vi legg elles opp til halvårleg rapportering frå fagmiljøa, med sikte på at desse rapportane skal danne grunnlaget for den halvårlege hovud-rapporteringa i PLUTO-prosjektet.  Det er sett opp eit rammeverk for den faglege rapporteringa med følgjande krav:

· Fagmiljøa leverer halvårlege  forskings- og evalueringsrapportar til prosjektleiar, med innleveringsfrist 15.11. og 15.4.  Fagseksjonane, i samråd med prosjektleiinga, vurderer om rapportane skal vere einfaglege eller tverrfaglege.  Rapportane skal i utgangspunktet ha form som ”papers” med eit omfang på ~8 – 15 A4 sider.  Dei skal ha ein beskrivane, ein teoretisk og ein analytisk del (basert på analyse av innsamla data).   Alternative typar rapportar kan også vurderast.

Vi har fått inn den første halvårsrapporten frå dei fleste fagmiljøa.  Siktemålet er at dei faglege rapportane skal vere kumulative på den måten at dei skal utviklast over eit lengre tidsrom med sikte på å bli papers som kan bli vurderte til publikasjon i renommerte tidskrift og konferansar.  Vi har som ei målsetting at det i løpet av våren 2001 skal publiserast minst to papers frå prosjektet.

Førebels har to hovudfagsstudentar knytta sitt prosjekt til PLUTO:

Margrethe Jernes:  Førebels hovudproblemstilling:  ”Hvordan opplever studentene at IKT-støttet veiledning påvirker deres læringsprosess i praksis?”

Espen Espeseth Claussen: ”Databaser som grunnlag for en IKT-støttet læringstrategi”

Link til: ”Framlegg til forskingstema Høgskolen Stord/Haugesund – frå monologisk til dialogisk bruk av IKT”


Linkar til oppgåver og spørjeundersøkelsar knytt til innsamling av baseline data.

Link til spørjeundersøkelse ved oppstart av allmennlærarstudiet



 HYPERLINK "http://munin.hsh.no/lu/pluto/ALU/Rapport/Rapport/Forskoppg.doc" 

Link til skriveoppgåve ved oppstart av studiet

Støtteark til gruppesamtale
Teoretisk diskurs

PLUTO-prosjektet ved Høgskolen Stord/Haugesund er eit omfattande og heilskapleg innovasjonsprosjekt som omfattar alle deler av verksemda ved avdeling for lærarutdanning.  Prosjektet legg opp til omfattande endringar av lærings- og organisasjonskulturen.  For mange av aktørane er dette etterlengta endringar, for andre vert endringane opplevd som problematiske og til dels trugande.  Det er viktig for oss å ta vare på tradisjonar og verdiar i den gamle lærarutdanningskulturen, og sikre at det verdfulle her blir med inn i den nye tida.  Det er difor ei utfordring for oss at alle aktørane får delta i modelleringa av dei nye utdanningane, og at den interne diskursen er tufta på eit høgt forskingsmessige og teoretisk refleksjonsnivå.  På den eine sida er det viktig for oss å plassere forskinga vår innanfor våre eigne kompetansefelt og våre eigne FOU-tradisjonar.  På den andre sida  har vi mange utfordringar når det gjeld utvikling av teoretisk og forskingsmetodisk kompetanse. Vi legg difor vekt på at den interne teoretiske diskursen skal vere ein bærebjelke i dette innovasjonsprosjektet, både for å skaffe oss, som organisasjon, ny innsikt, og for å sikre at PLUTO, som innovasjonsprosjekt, blir tufta på eit solid teoretisk fundament.  

Vi ser på samarbeidet mellom PLUTO- og LUT-miljøa som ein sentral arena for kompetanseutvikling på tvers av ulike teori- og forskingstradisjonar.  Samarbeidseminara blir her viktige møteplassar i desse prosjekta,  kanskje spesielt knytt til teori- og forskingsspørsmål.  I denne første fasen av prosjektet har vi m.a. også hatt stor hjelp og nytte av den dialogen vi har hatt med UIO/ILS, først og fremst representert ved Sten Ludvigsen..

I tillegg til dette arrangerer vi med jamne mellomrom interne etterutdanningsdagar og teoriseminar for vårt eige personale, der vi inviterer eksterne og interne ressurspersonar og inspiratorar til foredrag og samtale.  Våren 2001 vil vi legge opp til ei seminarrekke for faglærarar og praksislærarar, delvis basert på innleigde foredragshaldarar og delvis basert på bruk av eigne fagpersonar.  Vi er no i dialog med ein ekstern rettleiar om eit engasjement som m.a. skal omfatte hjelp til å legge opp denne seminarrekka.  I tillegg har vi sett av prosjektmidlar til interne studiegrupper.  Førebels er det oppretta ei studiegruppe innanfor temaet ”Menneske og teknologi”, med 17 påmeldte deltakarar

Oppsummering og generelle kommentarar

I denne første fasen av PLUTO-prosjektet har vi ikkje funne så mange svar.  Vi har vel vore meir oppteken av å utvikle dei rette spørsmåla.  Dei fleste aktørane gir signal om entusiasme og tru på at vi er på rett veg mot ei ny og kanskje meit tidstilpassa lærarutdanning.  Andre er framleis meir skeptiske, m.a. ut frå ei grunnleggjande kritisk halding til bruk av IKT i undervisning.  Det er likevel framleis brei semje i heile miljøet om at PLUTO må bli noko meir heilskapleg enn eit reint IKT-prosjekt, og at det er viktig å møte innovasjonen på ein konstruktiv kritisk måte.  Vi som sit sentralt i prosjektet, opplever vel at denne første fasen på mange måtar har gått over all forventning.  Det er framleis stor drivkraft i prosjektet, og problema som har meldt seg er ikkje større enn det vi måtte forvente og det som let seg løyse. Samstundes ser ein at belastninga på einskilde aktørar har vore stor, kanskje til tider for stor.  Møteverksemda har vore omfattande og brei.  Samstundes har vi bevisst lagt opp til å søke den kreative krafta som ligg i konstruktivt kaos.  Det vil seie at vi bevisst har søkt å unngå å definere opplegg og strukturar på for lang sikt.  På denne måten føler vi at vi har fått løyst ut eit kreativt potensiale.  På den andre sida har det vore belastande for dei ulike aktørane å arbeide så ope, spesielt for dei som også har andre faglege oppgåver å ivareta.  Vi kjem i neste fase til å vurdere ei viss innstramming i strukturen, for å sikre betre vilkår for langsiktig planlegging.  Samstundes vil vi arbeide for å rasjonalisere møtestrukturen noko, for å minske belastninga på sentrale personar i prosjektet.   

Vi er elles merksam på at den eksterne synleggjeringa av verksemda vår har vore noko mangelfull i haust.  Dette tek vi sikte på å gradvis rette opp utover våren .  Denne informasjonen vil bli kanalisert gjennom prosjektet sin hovud-nettstad: http://munin.hsh.no/lu/pluto/www/
Rekneskapsrapport

PLUTO – fase 1

Vårt budsjett er basert på følgjande inntektspostar:

Løyving frå ITU – 2000:

1.000.000

Løyving frå HSH/Styret – 2000:
   900.000

	Forbruksrapport pr. 7.12.00
	
	

	
	Budsjett
	Forbruk 
pr. 7.12.00

	Løn
	1504000
	824707

	Utstyr, materiell, reiser, div.
	395000
	402748

	Totalt
	1899000
	1227455


Resultat 2000

For å sikre større økonomisk handlingsrom i oppskaleringsfasen av prosjektet, valde vi tidleg i prosjektfasen å legge opp til eit visst underforbruk i 2000 i høve til det opprinnelege budsjettet. Underforbruket vil pr 31.12.00 bli på om lag 500000, noko som vi opplever som eit tilfredsstillande resultat.  Dette vil m.a. gjere oss i stand til å avsette noko meir til utstyrsinvesteringar i praksisapparatet og til student-utstyr enn det vi utgangspunktet hadde planlagt.  

� Lave, J. Læring, mesterlære, sosial praksis og Dreier, Ole Læring som endring av personlig deltagelse i sosiale kontekster i Nielsen, Kvale(red) Mesterlære

